

PRESSEMELDING

LG ELECTRONICS

Oslo, 10.12.2010

**LG lanserer 3D-briller med Alain Mikli-design på CES**

***LG samarbeider med verdensberømt brilledesigner – viser at 3D-briller kan være både ergonomiske og stilrene.***

LG presenterer et nytt samarbeid med den verdensberømte franske brilledesigneren Alain Mikli, som har designet LGs kommende 3D-briller. De nye brillene, som lanseres neste år, kombinerer LGs kunnskap om 3D-TV og Alain Miklis erfaring innen brilledesign, noe som borger for høyeste kvalitet.

– Flere studier har vist at mange forbrukere ser bruken av briller som et av hindrene for å akseptere 3D-teknologi fullt ut. Men faktum er at 3D-briller ikke behøver å være stygge og ubehagelige. Med hjelp av Alain Mikli har vi utviklet et par meget flotte og behagelige 3D-briller som forbedrer seeropplevelsen, sier Kaveh Kiani, produktspesialist for Home Entertainment i LG Electronics Nordic.

Med over 30 års erfaring har den franske brilledesigneren Alain Mikli skapt seg et internasjonalt navn som designer av behagelige og stilrene briller. Selskapet hans har butikker over hele verden i byer som New York, Paris og Milano og tilbyr produkter som appellerer til en motebevisst målgruppe.

De nye brillene er laget med utvalgte metaller, ulikt de fleste andre 3D-brillene som er laget av plast. Dette er i tråd med Miklis egen utmerkede design. I tillegg er brillene ergonomisk designet for å tilby best mulig komfort. Ved hjelp av optimal vektfordeling kommer brukeren til å kjenne minimalt til brillene også ved lang tids bruk. En unik design av nesestøtten, som er patentert av LG og Mikli i fellesskap, gir brillene en god passform over neseroten. Fjærende stenger sørger for at brillene sitter perfekt langs siden av hodet og bak ørene.

De nye 3D-brillene kommer til å bli lansert på Consumer Electronics Show (CES) i Las Vegas, som går av stabelen 6.–9. januar 2011. Deretter kommer de til å være tilgjengelige i kombinasjon med utvalgte premiummodeller i neste års 3DTV-portefølje fra LG.

Mer informasjon om Alain Mikli finnes på: <http://www.mikli.com>.

|  |
| --- |
| **Hvis dere ønsker mer informasjon, vennligst kontakt:**  |
| **For produktinformasjon:**Kaveh KianiProduct Specialist Home EntertainmentLG Electronics Nordic ABBox 83, SE-164 94 Kista, Sverige Tlf: +46 (0)8 566 416 23Mobil: +46 (0)735 234 006E-post: kaveh.kiani@lge.com | **For øvrig informasjon:**Susanne PerssonPR ManagerLG Electronics Nordic ABBox 83, 164 94 Kista, Sverige Tel: +46 (0)8 566 415 23Mobil: +46 (0)70 969 46 06E-post: susanne.persson@lge.com |
| LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 80 000 ansatte i 115 selskaper verden rundt. Den globale omsetningen i 2009 utgjorde USD 43,4 milliarder. LG Electronics består av fem forretningsenheter: Home Entertainment, Home Appliance, Air Conditioning, Business Solutions og Mobile Communications. LG Electronics er også en av verdens største produsenter av skjermer til flat-tv, audio- og videoprodukter, mobiltelefoner, klimaanlegg og vaskemaskiner. Siden oktober 1999 har LG Electronics også vært representert i Norden. For mer informasjon besøk [www.lg.com](http://www.lg.com).LG Home Entertainment Company (HE) er en fremtredende global produsent av flatskjermer og audio- og videoprodukter for hjemmebruk så vel som for profesjonelle brukere. LG HE omfatter blant annet LCD- og plasma-tv, hjemmekinosystem, Blu-ray-spillere, lydkomponenter, videospillere og plasmaskjermer. LG streber alltid etter å føre teknologien fremover for å kunne forbedre mulighetene til underholdning i hjemmet og har fokus på å utvikle produkter med smarte funksjoner og stilren design. |